Diari Oficial de la Generalitat Valenciana


Sumari del DOGV 3233, del 30-04-1998 (1998/3172)

ORDRE de 3 d'abril de 1998, de la Conselleria de Cultura, Educació i Ciència, per la qual es convoquen ajudes a la producció audiovisual.
-----------------------------------------------------------------------------------------------------------------------------------------

### Dades del document

Número de DOGV
:   3233

Data del DOGV
:   30-04-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/3172


Data del document
:   03-04-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 3 d'abril de 1998, de la Conselleria de Cultura, Educació i Ciència, per la qual es convoquen ajudes a la producció audiovisual. [1998/A3172]
  
La Conselleria de Cultura, Educació i Ciència té entre els seus objectius principals donar suport al sector audiovisual valencià a través de la concessió d'ajudes a la producció audiovisual.
  
Per tot això, i fent ús de les atribucions que em confereix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Es convoca la concessió d'ajudes per a la producció audiovisual a la Comunitat Valenciana i s'aproven les bases per les quals es regiran les ajudes, que s'inclouen com a annex I d'aquesta ordre.
  
Segon
  
L'import global màxim de les ajudes és de 315.949.476 pessetes, dels quals 202.988.251 de pessetes es pagaran a càrrec de la línia 703 del programa pressupostari 455.10, Promoció Cultural, del pressupost de 1998 de la Generalitat Valenciana, i els 21.864.871 de pessetes restants a càrrec del pressupost de 1999. El pagament de l'anualitat queda subordinat a l'existència de crèdit adequat i suficient en els pressupostos de la Generalitat Valenciana de l'exercici actual.
  
DISPOSICIONS FINALS
  
Primera
  
Es delega la concessió de les subvencions d'aquesta ordre en la directora general de Promoció Cultural, Museus i Belles Arts, segons el que disposen l'article 68 de la Llei de Govern Valencià i l'article 47.3 del Text Refós de la Llei d'Hisenda Pública de la Generalitat Valenciana.
  
S'autoritza la directora general de Promoció Cultural, Museus i Belles Arts perquè dicte les resolucions que requerisquen l'aplicació i el desplegament del que disposa aquesta ordre.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, s'hi podrà presentar un recurs contenciós administratiu en el termini de dos mesos, comptadors des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana.
  
Per a interposar-lo es requereix comunicar-ho prèviament a la Conselleria de Cultura. Tot això, conforme al que disposen l'article 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 3 d'abril de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX I
  
Bases reguladores de la convocatòria pública per a l'adjudicació d'ajudes a la producció audiovisual a la Comunitat Valenciana per a 1998
  
Primera. Objecte de les ajudes
  
Les ajudes regulades per aquesta ordre tenen com a objecte el suport a la producció audiovisual a la Comunitat Valenciana.
  
Segona. Modalitats
  
La convocatòria preveu les ajudes a la producció de llargmetratges, curtmetratges i sèries.
  
Tercera. Beneficiaris
  
Dins dels límits pressupostaris i conforme a les condicions i els criteris que s'estableixen en les presents bases, podran obtenir ajudes les empreses de producció inscrites en el Registre Administratiu d'Empreses Audiovisuals de la Comunitat Valenciana.
  
Quarta. Sol·licituds. Requisits generals i normes de tramitació
  
4.1 El termini de presentació de les sol·licituds serà de 15 dies hàbils, comptadors a partir de l'endemà de la publicació d'aquesta ordre en el Diari Oficial de la Generalitat Valenciana. Si el termini acabara en dia inhàbil, en dissabte o en qualsevol altre que reglamentàriament es declare com a tal, es consideraria prorrogat fins al primer dia hàbil següent.
  
4.2. Les sol·licituds hauran de formalitzar-se en el model d'instància (annex II), que es facilitarà en la Direcció Territorial de Cultura i Educació de cada província i s'acompanyarà de la documentació següent:
  
a) La fotocòpia del document nacional d'identitat i número d'identificació fiscal de la persona que actue com a representant de l'empresa, així com el document acreditatiu d'estar facultat per a exercir-ne la representació. Codi d'identificació fiscal de l'empresa.
  
b) Dades bancàries, número de compte, agència i nom de l'entitat en què el sol·licitant desitja rebre l'ajuda, en el cas que li siga concedida. És necessari que el titular del compte corrent siga l'empresa sol·licitant de la subvenció.
  
c) Declaració sobre subvencions sol·licitades, percebudes o concedides, i pendents de percepció, d'altres administracions o institucions públiques i privades per a la mateixa finalitat, que incloga la justificació documental de la seua quantia.
  
d) Acreditació d'estar al corrent de les obligacions tributàries i davant de la Seguretat Social, segons el que disposa l'Ordre de 30 de maig de 1996, de la Conselleria d'Economia i Hisenda, sobre la forma en què els beneficiaris han d'acreditar les subvencions, i l'exigència prevista en l'article 47.7 del Text Refós de la Llei d'Hisenda Pública de la Generalitat Valenciana (DOGV 21.06.96).
  
e) Acreditació de posseir els pertinents drets de propietat intel·lectual sobre el guió i, si s'escau, els d'opció sobre l'obra preexistent.
  
f) En el cas de coproduccions, haurà d'aportar-se una còpia compulsada del contracte de coproducció.
  
g) Cinc exemplars dels projecte format per:
  
1. Guió i sinopsi (màxim 10 folis).
  
2. Historial professional de l'empresa productora.
  
3. Pressupost de la producció, segons el model que es facilitarà en les direccions territorials de Cultura i Educació. En el cas dels curtmetratges, pressupost abreujat.
  
4. Pla de finançament raonat i degudament documentat a través de l'aportació, si s'escau, dels contractes o acords subscrits a aquest efecte, i d'una especial referència a les aportacions, subvencions o ajudes sol·licitades i/o rebudes d'altres administracions o institucions públiques o privades.
  
5. Pla de comercialització de la producció.
  
6. Pla de treball en què s'indique el temps de rodatge, les dates i les localitzacions. Atés el caràcter biennal de la convocatòria, s'ha d'indicar si la subvenció se sol·licita per a l'exercici de 1998 o de 1998-1999.
  
7. Composició de l'equip artístic i tècnic.
  
8. Currículum del director i del guionista de la producció.
  
9. Empreses de serveis que participen en el projecte.
  
4.3 Tota la documentació requerida haurà de dirigir-se a la Direcció General de Promoció Cultural, Museus i Belles Arts i podrà ser presentada en el Registre General de la Conselleria de Cultura, Educació i Ciència, en les direccions territorials de Cultura i Educació, o podrà enviar-se per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Les direccions territorials de Cultura i Educació remetran les sol·licituds a la Direcció General de Promoció Cultural, Museus i Belles Arts, que instruirà l'expedient corresponent.
  
4.4 Si la sol·licitud no inclou totes les dades exigides, o hi falta documentació acreditativa, s'instarà a l'interessat que, en el termini de 10 dies, corregisca els defectes, advertint-lo que, en cas contrari, la sol·licitud serà arxivada.
  
4.5 La Direcció General de Promoció Cultural, Museus i Belles Arts podrà sol·licitar a l'interessat la seua compareixença personal o l'aportació dels documents o la informació addicional que considere necessaris per a l'estudi del projecte per al qual sol·licita l'ajuda.
  
Cinquena. Característiques de les ajudes
  
En termes generals, l'import de les ajudes regulades en aquesta ordre en cap cas podrà ser d'una quantia que, aïlladament o en concurrència de subvencions o ajudes d'altres administracions públiques o d'altres ens públics o privats, excedisca el cost de l'activitat que ha de desenvolupar el beneficiari.
  
Sisena. Criteris de valoració
  
Per a la valoració dels projectes, es tindran en compte els criteris següents:
  
- Viabilitat del projecte.
  
- Interés i qualitat del guió.
  
- Participació en la producció d'equips artístics i tècnics valencians.
  
- Utilització d'estudis de doblatge i empreses de serveis ubicats a la Comunitat Valenciana.
  
- Realització del rodatge de la producció a la Comunitat Valenciana, llevat que es justifique documentalment que, per necessitats del guió o de coproducció nacional o internacional, es requereixen unes altres localitzacions.
  
- Versió original en valencià.
  
Setena. Avaluació de les sol·licituds i resolució de les convocatòries
  
7.1 Per a la valoració de les sol·licituds es constituirà una comissió avaluadora nomenada per la directora general de Promoció Cultural, Museus i Belles Arts. La comissió estarà formada per un president, un vicepresident, un secretari i sis vocals. Dos dels membres de la comissió seran proposats per la Direcció General de Radiotelevisió Valenciana.
  
La comissió avaluadora té la facultat de realitzar, a través dels seus membres, totes les comprovacions que considere necessàries per a la millor avaluació dels projectes presentats.
  
7.2 Vist l'informe de la comissió avaluadora, la directora general de Promoció Cultural, Museus i Belles Arts resoldrà l'adjudicació de les ajudes i la quantia de les ajudes, així com la seua distribució per anualitats.
  
La resolució haurà de ser dictada en el termini màxim de tres mesos, comptadors a partir de l'acabament del termini de presentació de sol·licituds. En el cas que la convocatòria no fóra resolta en el termini establit anteriorment, es considerarien desestimades totes les sol·licituds.
  
7.3 En el cas que algun beneficiari no procedira a l'acceptació de l'ajuda concedida, es produïra alguna renuncia o es revocara alguna subvenció, podria disposar-se de la quantitat resultant segons s'especifique en la resolució d'adjudicació.
  
Vuitena. Acceptació de les subvencions
  
Una vegada concedida la subvenció, el beneficiari n'haurà de manifestar per escrit l'acceptació en un termini no superior a un mes, comptat a partir de la recepció de la notificació de la concessió de l'ajuda (annex III). Transcorregut el termini esmentat sense rebre'n l'acceptació expressa, es declararà que ha perdut el dret a la subvenció concedida.
  
En els casos que la subvenció siga biennal, juntament a més de l'acceptació, el beneficiari presentarà un justificant dels Serveis Territorials de la Conselleria d'Economia i Hisenda i Administració Pública o d'haver constituït un aval o d'haver contractat una assegurança de caució per l'import de la subvenció assignat a 1998, en ambdós casos en la forma i condicions indicades en el Reial Decret 309/1996, d'1 de març.
  
Novena. Obligacions dels beneficiaris
  
9.1 Finalitzar l'activitat objecte de la subvenció dins de l'any que s'especifique en el pla de treball corresponent, i acreditar el cost de la producció o de la participació, en el cas de coproducció, a través d'un informe especial d'auditoria de revisió del cost de la producció, realitzat per auditors inscrits en el Registre Oficial d'Auditors de Comptes.
  
En els casos en què el cost de la producció, reconegut a través d'auditoria, siga inferior en més d'un 10% al presentat en el pressupost de la sol·licitud, s'aplicarà una reducció de la subvenció proporcional a la disminució.
  
9.2 Comunicar a la Direcció General de Promoció Cultural, Museus i Belles Arts qualsevol eventualitat o modificació que puga afectar el desenvolupament de l'objecte de la subvenció.
  
9.3 Comunicar a la Conselleria de Cultura, Educació i Ciència les subvencions rebudes per a la mateixa finalitat.
  
9.4 Fer constar, en els títols de crèdit de la producció audiovisual i en la publicitat i propaganda, la col·laboració de la Generalitat Valenciana.
  
9.5 Les obligacions de caràcter general establides en l'article 47 del Text Refós de la Llei d'Hisenda Pública de la Generalitat Valenciana per als beneficiaris de subvencions a càrrec dels pressupostos de la Generalitat.
  
9.6 Dipositar una còpia de la producció subvencionada en format i versió original i en perfectes condicions en la Filmoteca de la Generalitat Valenciana per al compliment de les seues finalitats. Aquesta còpia serà considerada de conservació, i la Filmoteca se'n reservarà l'ús. Així mateix, es dipositaran dues còpies en VHS en la Direcció General de Promoció Cultural, Museus i Belles Arts.
  
9.7 Un certificat de la Filmoteca de la Generalitat Valenciana en què s'acredite que l'empresa disposa d'una còpia de la producció subvencionada doblada a l'altra llengua oficial de la Comunitat Valenciana distinta de l'emprada en la versió original.
  
Deu. Justificació i pagament de les subvencions
  
10.1 Els beneficiaris que hagen de justificar la totalitat de la subvenció dins de l'exercici econòmic de 1998 hauran de complir les obligacions establides en el punt 9 d'aquest annex i presentar, abans del 5 de desembre:
  
a) Acreditació del cost de la producció o de la participació, en el cas de coproducció, exclusivament a través d'un informe especial d'auditoria de revisió del cost de la producció, realitzat per auditors inscrits en el Registre Oficial d'Auditors de Comptes. L'estat de cost de la producció, així com la justificació de les seues partides integrants pel que fa a llargmetratges i sèries, es regiran pel que disposa per a llargmetratges la Resolució de 4 d'agost de 1990 (BOE 256/90), dictada per l'Institut de Cinematografia i de les Arts Audiovisuals ?llevat que tota la documentació justificativa haurà de correspondre a activitats desplegades el 1998, i per això els registres comptables corresponents del productor hauran de dur la data de l'actual exercici econòmic- i pel que hi estableix aquesta ordre.
  
b.1) Justificant de la Filmoteca de la Generalitat Valenciana d'haver dipositat una còpia de la producció subvencionada en format i versió original i en perfectes condicions en la Filmoteca de la Generalitat Valenciana per al compliment de les seues finalitats, així com dues còpies en VHS en la Direcció General de Promoció Cultural, Museus i Belles Arts.
  
b.2) En el cas d'impossibilitat tècnica per a entregar la còpia en el termini establit per al lliurament de justificants, es podrà presentar una còpia del treball degudament muntada, a falta d'ultimar els treballs de sonorització o doblatge, i el compromís escrit d'entregar abans del 15 de desembre de 1998 la còpia definitiva en els termes establits en el paràgraf anterior. En el cas de no complir-se el compromís establit, després de la comunicació per part de la Filmoteca de la Generalitat Valenciana, la Conselleria de Cultura, Educació i Ciència retirarà la subvenció a la producció.
  
c) Declaració actualitzada sobre subvencions sol·licitades, percebudes o concedides, i pendents de percepció, d'altres administracions o institucions públiques o privades per a la mateixa finalitat, en què se'n justifique documentalment la quantia, o bé declaració que la informació facilitada en la sol·licitud no ha sofrit variacions des de la data de la presentació.
  
d) Autorització a la Generalitat Valenciana per a la utilització de la producció en les activitats relacionades dins de la política de promoció de l'audiovisual valencià (annex III).
  
10.2 Les empreses beneficiàries que tinguen un pla de treball biennal hauran d'aportar:
  
a) Abans del 30 de novembre de 1998, una auditoria en què es justifiquen les despeses realitzades el 1998 per un import, com a mínim, igual a la part de la subvenció fixada per a l'anualitat.
  
b) Abans del 30 de novembre de 1999, complir les obligacions establides en la base novena d'aquest annex i presentar tota la documentació especificada en els punts 10.1a, b.1, c i d.
  
10.3 Tota la documentació justificativa haurà de dirigir-se a la Direcció General de Promoció Cultural, Museus i Belles Arts i podrà presentar-se en el Registre General de la Conselleria de Cultura, Educació i Ciència o en les direccions territorials corresponents de cada província.
  
10.4 En el cas que els justificants no siguen documents originals, s'acceptaran fotocòpies compulsades pel funcionari habilitat a aquest efecte.
  
10.5 Es podrà avançar el cobrament de fins al 40% de la quantitat subvencionada a càrrec del pressupost de 1998, presentant prèviament un aval bancari per l'import indicat, el qual es dipositarà en els Serveis Territorials de la Conselleria d'Economia i Hisenda. Aquest aval serà tornat una vegada s'haja presentat la documentació justificativa i s'hagen complit les altres obligacions establides.
  
En el cas dels beneficiaris d'ajudes plurianuals que hagen complit el requisit establit en la base vuitena d'aquest annex, podran sol·licitar igualment l'avançament d'acord amb a aquella garantia.
  
10.6 La duració dels avals o de l'assegurança de caució previstos en els punts anteriors serà la següent:
  
- Fins al 30 de juny de 1999, si l'ajuda es concedeix exclusivament per al 1998.
  
- Fins al 30 de juny del 2000, si l'ajuda és biennal.
  
10.7 Els crèdits pressupostaris destinats a aquesta convocatòria disposats i no pagats per falta de justificació o perquè és insuficient o incorrecta podran ser anul·lats quan concloga l'exercici, i el beneficiari perdrà el dret a percebre la subvenció assignada a l'anualitat.
  
Onze
  
La concurrència de qualsevol dels supòsits previstos en l'article 47.9 del Text Refós de la Llei d'Hisenda Pública de la Generalitat Valenciana, així com l'incompliment de les obligacions establides en les bases de aquesta convocatòria seran causa de revocació de la subvenció, i obligarà, si s'escau, a la devolució de les quantitats percebudes. Els beneficiaris de les subvencions als quals se'ls revoque l'ajuda per l'incompliment d'alguna de les obligacions previstes en les presents bases no podran concórrer a la convocatòria del pròxim exercici.
  
Dotze. Retirada de documentació
  
Transcorregut un mes des de la recepció de la notificació de la resolució de les ajudes, els interessats podran recollir quatre exemplars de la documentació presentada sobre el projecte en la Direcció General de Promoció Cultural, Museus i Belles Arts de la Conselleria de Cultura, Educació i Ciència. Transcorreguts tres mesos sense que els hagen arreplegat, la Conselleria considerarà que els productors n'autoritzen la destrucció.